Heleen's Hobbies: Muutama resepti pääsiäiseen
Onko pääsiäisen menu vielä auki? Tässä postauksessa on muutama vinkki blogin arkistoista, jos joku näistä vaikka nappaisi! Perinteistä lampaan viulua haastaa herkkujen herkku marokkolainen nyhtölammas ja herkullisia rahkapullia kannattaa tietenkin leipoa itse. Parsa on nyt parhaimmillaan ja vihannesosastot pursuvat monia ihania kasviksia.
Mitäs meillä syödään tänä pääsiäisenä? Karitsan paisti odottaa palvaamista: se on tarkoitus savustaa hitaasti ja pitkään. Lisukkeeksi olen jo muutaman reseptin valinnut Andalusian auringossa-kirjasta; Israelilaista salaattia ja munakoisotahnaa tehdään ainakin. Kun savustus on niin suuri intohimo, ehkä kaappiin pääsee myös ankka. Juu ja lohta on tarkoitus kylmäsavustaa, kun vielä kelit sen sallivat. Fileet säilyvät hyvin pakkasessa, tosin tekevät hyvin kauppansa, eli eivät säily pitkään. Ja jälkkäriksi tehdään pashaa ja mämmiä maistellaan kanssa. Näitä reseptejä sitten myöhemmin.
Tässä muutama jo hyväksi koettu resepti:
Pääsiäismenun alkuruoaksi suosittelen parsakeittoa.
Marokkolainen nyhtölammas lisukkeineen oli oikea herkkuateria ja sopii pääsiäiseen.
Perinteisempää lampaan viulua punajuuricouscousin ja paprikavoikastikkeen kera. Vie kielen mennessään. Koko menu täällä.
Ylikypsä lampaanpotka on suussa sulavaa ja onnistuu ilman sous vide-laitetta.
Vaikka rahkapullia saa ympäri vuoden, enemmän miellän ne pääsiäiseen.
Helpossa aprikoosipiirakassa on kevään värit.
Maukasta ja leppoisaa pääsiäistä!
Lähettänyt Aila klo 20.14
Tunnisteet: kasvikset, keitto, liharuoka, makeat piirakat, marokkolainen ruoka, pulla, pääsiäinen, ruoka
Sandal Winback 26. lokakuuta 2017 klo 6.03
Nice Write, please see my collections :)
Cctv Tasikmalaya 26. helmikuuta 2018 klo 8.27
great post and simple page :)